ΑΘΗΝΑ 14/02/2020

ΑΡ. ΠΡΩΤ.: 2611

**ΔΕΛΤΙΟ ΤΥΠΟΥ**

**Το ραδιοφάρμακο για την εξέταση PET SCAN παραμένει μονοπώλιο**

**με την τροποποίηση της Σύμβασης μεταξύ Ελληνικού Δημοσίου**

**και Ιδρύματος Σταύρος Νιάρχος**

Στη Βουλή ψηφίστηκε διάταξη για τροποποίηση της Σύμβασης μεταξύ του Ελληνικού Δημοσίου και του Ιδρύματος Σταύρος Νιάρχου η οποία τροποποιεί τη δωρεά για τη λειτουργία κυκλότρων σε τέσσερα Δημόσια Νοσοκομεία. Τα κύκλοτρα παράγουν ραδιοφάρμακο απαραίτητο για την εξέταση PET SCAN που ανιχνεύει τον καρκίνο σε αρχικό στάδιο.

Έτσι δεν θα λειτουργήσουν κύκλοτρα στα Νοσοκομεία Παν/κο Αλεξανδρούπολης, Παν/κο Ηρακλείου, Παπαγεωργίου Θεσσαλονίκης και Παν/κο Ιωαννίνων.

**Τώρα το ραδιοφάρμακο παράγεται από μία εταιρεία και είναι μονοπώλιο**. Ανεβαίνει η τιμή κατά το δοκούν. Τακτικά υπάρχει έλλειψη ραδιοφαρμάκου με αποτέλεσμα οι καρκινοπαθείς να αδυνατούν να κάνουν την εξέταση. Περιμένουν οι ασθενείς με καρκίνο μήνες για να κάνουν τη διαγνωστική εξέταση και όταν έρχεται η σειρά τους πολλές φορές αναβάλλεται λόγω έλλειψης ραδιοφαρμάκου.

Είναι επιβεβλημένη από το Δημόσιο η λειτουργία κυκλότρων για παραγωγή του ραδιοφαρμάκου. Η μείωση της τιμής του ραδιοφαρμάκου που επικαλείται ο Υφυπουργός Υγείας οφείλεται και στην πρόθεση του Δημοσίου να λειτουργήσει κύκλοτρα. **Τώρα με την τροποποίηση της Σύμβασης θα αυξηθεί πάλι τη τιμή του, επιβαρύνοντας τον ΕΟΠΥΥ και τις τσέπες των καρκινοπαθών.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ